Άλμα - Πολίτες για την Κύπρο

Το Άλμα - Πολίτες για την Κύπρο είναι κυπριακό πολιτικό κόμμα, που ιδρύθηκε το 2025. Ιδρυτής και πρόεδρος του κόμματος είναι ο πρώην Γενικός Εισαγγελέας της Κυπριακής Δημοκρατίας, Οδυσσέας Μιχαηλίδης.

Το κόμμα είναι μέλος του Ευρωπαϊκού Δημοκρατικού Κόμματος.

 Ιστορικό 
Το Άλμα ιδρύθηκε από τον Οδυσσέα Μιχαηλίδη ως πολιτικό κίνημα τον Μάιο του 2025, λίγους μήνες μετά την απόλυσή του από τη θέση του Γενικού Εισαγγελέα της Κυπριακής Δημοκρατίας. Τον Σεπτέμβριο του ίδιου έτους, μετεξελίχθηκε σε πολιτικό κόμμα, δίνοντας στη δημοσιότητα το καταστατικό του και τα πρόσωπα της μεταβατικής του ηγεσίας. Λίγους μήνες αργότερα, το κόμμα έγινε και επίσημα μέλος του Ευρωπαϊκού Δημοκρατικού Κόμματος.

Ενόψει των βουλευτικών εκλογών του 2026, ανακοινώθηκε η προσχώρηση στο Άλμα του πρώην ευρωβουλευτή της Ε.Δ.Ε.Κ. Δημήτρη Παπαδάκη.

 Ιδεολογία και θέσεις 
Ο πρόεδρος του κινήματος Οδυσσέας Μιχαηλίδης, το τοποθετεί σε αυτό που αποκαλεί «μεταρρυθμιστικό κέντρο». Σε συνέντευξή του πρόσθεσε ότι αντλεί έμπνευση από τον κλασικό φιλελευθερισμό αλλά και την σοσιαλδημοκρατία, καθώς και από την πολιτική οικολογία.

Σε σχέση με το Κυπριακό, το κόμμα τάσσεται υπέρ της ομοσπονδιακής λύσης όπως την περιγράφουν τα ψηφίσματα των Ηνωμένων Εθνών. Οι αναλυτικές θέσεις του κινήματος περιγράφονται στο «φόρουμ» του, στο οποίο καλεί για δημόσια διαβούλευση.

Συγκεκριμένα το κίνημα έχει δώσει βάρος στην αναθέσμιση του κρατικού ιστού, προτείνοντας τον διαχωρισμός των ρόλων του Γενικού Εισαγγελέα και την μεταφορά των διωκτικών εξουσιών σε έναν νέο θεσμό με σκοπό να μπει «φρένο» σε υπερεξουσίες. Σε γενικότερο επίπεδο γίνεται λόγος για λογοδοσία και διαφάνεια και για την ενίσχυση της νομοπαρασκευής από τον νομικό σύμβουλο. Το Άλμα προτείνει επίσης την δημιουργία ανεξάρτητης αρχής κατά της διαφθοράς με αυτονομία και ισχυρή θεσμική παρουσία, την ανεξαρτησία της ελεγκτικής υπηρεσίας με έγκριση του προϋπολογισμού από την Βουλή και όχι από την κυβέρνηση και άλλες τομές σε θεσμικούς ρόλους.ΑΛΜΑ - Ρηξικέλευθες προτάσεις για την αναθέσμιση του κράτους, Πολιτικές Θέσεις, επίσημος ιστότοπος του κόμματος Το κίνημα υποστηρίζει την ανεξαρτησία της δικαιοσύνης και την προστασία των κατά το ίδιο ανθρωπίνων δικαιωμάτων και της ισότητας. Καταγγέλλει επίσης πολύ μεγάλες καθυστερήσεις απονομής δικαιοσύνης (από τις υψηλότερες στην ΕΕ) και ανεπαρκή προστασία θυμάτων βίας και ευάλωτων ομάδων, καθώς και ανεπαρκή αντιμετώπιση ρατσιστικών-ομοφοβικών εγκλημάτων και έμφυλης βίας.

Το Άλμα επιπρόσθετα αναγνωρίζει ως μείζων πρόβλημα την γραφειοκρατία στις δημόσιες υπηρεσίες και επισημαίνει την ανάγκη της αποτελεσματικότητας και της πάταξης της διαφθοράς και των πελατειακών σχέσεων εντός αυτών. Επίσης προτείνει τομές στην τοπική αυτοδιοίκηση με πραγματική διοικητική και οικονομική αυτοτέλεια, αποκέντρωση αρμοδιοτήτων, ψηφιακή διακυβέρνηση και μεγαλύτερη συμμετοχή πολιτών.

Στους άξονες της οικονομίας, περιγράφεται ως κεντρικός στόχος η «ριζική αναθέσμιση» με σκοπό το αποτελεσματικό κράτος και αξιόπιστους θεσμούς, με σύνθεση αγοράς–κοινωνικού κράτους–οικολογικής μετάβασης και δυτικό προσανατολισμό. Προτείνει σταθερό μακροπλαίσιο και δημοσιονομική ευρωστία φιλική σε επενδύσεις, υποστήριξη της παραγωγικότητας και της καινοτομίας, διαφανείς κανόνες αγοράς, εθνικό σχέδιο τεχνητής νοημοσύνης, απλοποίηση του φορολογικού συστήματος και φορολοφικά κίνητρα για επιχειρήσεις με ≥90% εξαγωγές και για νέους.ΑΛΜΑ - Οικονομία, Πολιτικές Θέσεις, επίσημος ιστότοπος του κόμματος

Στα ενεργειακά το κίνημα θεωρεί ότι η Κύπρος παρουσιάζει μεγάλη ρυπογόνα εξάρτιση κάτι που θεωρεί κρίσιμο αλλά ενεργειακά ακριβό και περιβαλλοντικά επιβαρυντικό, δίνοντας έμφαση στην υποχρεωτική σύζευξη αφαλάτωσης με ανανεώσιμες πηγές ενέργειας, στην πράσινη μετάβαση και στην ενεργειακή δημοκρατία. Όραμα του κινήματος είναι ο μετασχηματισμός από οικονομία ΑΕΠ/υπηρεσιών σε μία «δίκαιη, πράσινη, παραγωγική οικονομία» με κοινωνική συνοχή. Προτείνει νέα βιομηχανική στρατηγική «έξυπνης εξειδίκευσης», δημιουργία clusters/τεχνολογικών πάρκων, κέντρων υποστήριξης ΜΜΕ και παρατηρητηρίου παραγωγικότητας. 

Το Άλμα προτείνει εξωτερική πολιτική με σαφή δυτικό προσανατολισμό, βασισμένη στο διεθνές δίκαιο, τον πολυμερισμό και την ισχυρή συμμετοχή στην Ευρωπαϊκή Ένωση. Πρόκειται για κίνημα με πλήρη φιλοευρωπαϊκό προσανατολισμό, ενώ θεωρεί ότι η ένταξη στην ζώνη του Σένγκεν πρέπει να αξιολογηθεί και να εφαρμοστεί με συγκεκριμένα βήματα και προσεκτικά. Στα επίκαιρα διεθνή θέματα, το κίνημα καταδικάζει την Ρωσία στο ζήτημα του Ρωσο-Ουκρανικού πολέμου και στηρίζει την επαναφορά της κυριαρχίας της Ουκρανίας στην κατάσταση που ήταν πριν το 2014. Στον Πόλεμο της Γάζας στηρίζει την εφαρμογή του σχεδίου του Προέδρου των ΗΠΑ Ντόναλντ Τραμπ και προτείνει ανθρωπιστική βοήθεια και λύση δύο κρατών. Για την κατάσταση στην Βενεζουέλα, καταδικάζει την μονομερή αμερικανική επέμβαση όμως στηρίζει την μετάβαση της εξουσίας στην χώρα την οποία θεωρεί «δημοκρατική».

Στο ζήτημα των ανθρώπινων ροών και του μεταναστευτικού ζητήματος, το κίνημα δίνει έμφαση στον σεβασμό των κατά το ίδιο ανθρωπίνων δικαιωμάτων, στην επιτάχυνση διαδικασιών ασύλου και στην αποτελεσματική ένταξη των μεταναστών στην κοινωνία. Παρόλα αυτά αναφέρει ότι θα πρέπει να υπάρχει έλεγχος των ροών με τεχνολογική επιτήρηση της Πράσινης Γραμμής, ταυτοποιήσεις εισόδου και διμερείς συμφωνίες με ασφαλείς τρίτες χώρες για επανεισδοχή ανθρώπων σε αυτές. Το κίνημα προτείνει την πλήρη εφαρμογή του Ευρωπαϊκού Συμφώνου Μετανάστευσης και Ασύλου και τον εκσυγχρονισμό της νομοθεσίας για την εργασία, τις σπουδές και το καθεστώς μακροχρόνιας παραμονής.

Το κίνημα υποστηρίζει την ραγδαία αύξηση των δαπανών για το εθνικό σύστημα υγείας. Το στεγαστικό θεωρείται επίσης σημαντικό πρόβλημα και το κίνημα θεωρεί την στέγαση αναφαίρετο δικαίωμα κάθε πολίτη, προτείνοντας φορολόγηση κενών κατοικιών.ΑΛΜΑ - Στεγαστική πολιτική, Πολιτικές Θέσεις, επίσημος ιστότοπος του κόμματος Στον τομέα της γεωργίας το κίνημα αναφέρει ως στόχο την μετάβαση σε βιώσιμο, τεχνολογικά προηγμένο και εξαγωγικό αγροδιατροφικό σύστημα προτείνοντας εκσυγρχονισμό και έξυπνα συστήματα.

 Παραπομπές 

 Εξωτερικοί σύνδεσμοι 


Κατηγορία:Κυπριακά πολιτικά κόμματα